પાલનપુર ના મુક્તેશ્વર મઠના વિવાદિત સાધ્વી જ્યશ્રીગિરી સામેના છેતરપિંડી કેસમાં ઝડપાયેલો સહ આરોપી ચિરાગ રાવલ હાલમાં પોલિસ રિમાન્ડ પર છે. ચિરાગને લઈ પોલીસ અમદાવાદ તપાસ અર્થે ગઈ હોવાના અહેવાલ સાંપડ્યા છે. સાધ્વી અને ચિરાગ 16 કિલો સોનું લઇ અમદાવાદ પહોંચ્યા હોવાની વાતને લઈને પોલીસ ચિરાગ સાથે આખી ઘટનાનું રિકન્ટ્રક્શન કરશે તેવા અહેવાલ મળ્યા છે. ચિરાગ રાવલ સાધ્વીના અનેક ગુનાઓમાં તેનો સાથીદાર અને સહયોગી રહ્યો છે. ચિરાગ રાવલ સાધ્વીના કેસમાં પોલીસ માટે સૌથી મહત્વની કડી હોઈ પોલીસે ક્રોસ ઇન્વેસ્ટિગેશન સાથે તપાસનો ધમધમાટ તેજ કર્યો છે.